ΕΝΔΕΙΚΤΙΚΕΣ ΑΠΑΝΤΗΣΕΙΣ
Α3.
Ακολουθώντας τη δομή του κειμένου που διάβασαν (ή άκουσαν), οι μαθητές/-τριες αναμένεται να δημιουργήσουν ένα κείμενο που να αποτυπώνει – κατά το δυνατό – τις φυσικές ομορφιές και ιδιαιτερότητες του τόπου τους. Ενδεικτικά, θα μπορούσαν να εστιάσουν στα εξής στοιχεία, εφόσον τα γνωρίζουν:
· γεωγραφικά χαρακτηριστικά και αξιοθέατα
· ιστορία του τόπου
· αρχιτεκτονική
· πολιτιστική κληρονομιά
· τοπική κουζίνα
· πολιτιστικές, εκπαιδευτικές ή περιβαλλοντικές δράσεις

Β3.
1. Ως προς το πρώτο σκέλος της ερώτησης, οι μαθητές/-τριες αναμένεται να αναγνωρίσουν τα συναισθήματα του Λεωνή εντοπίζοντας τις σχετικές λέξεις του κειμένου και εφόσον η ειδική εκπαιδευτική τους ανάγκη επιτρέπει την επαφή με το συναίσθημά τους ή με τα συναισθήματα των άλλων. Ως προς το δεύτερο σκέλος της ερώτησης, οι μαθητές/-τριες αναμένεται να αποτυπώσουν σκέψεις και συναισθήματα που τους προκαλούν οι τελευταίες ημέρες του καλοκαιριού εάν είναι εφικτή αυτή η σύνδεση και εφόσον έχουν παρόμοια βιώματα.
ή
2. [bookmark: _GoBack]Δεδομένου ότι το πρώτο 10ήμερο του Σεπτέμβρη συνιστά ένα χαρακτηριστικό βίωμα για σχεδόν όλους/-ες τους/τις μαθητές/-τριες, αναμένεται η αποτύπωση της συγκεκριμένης ανάμνησης. Ενδέχεται οι μαθητές/-τριες να χρειαστούν κάποια κατεύθυνση από τον/την εκπαιδευτικό ως προς την τυπολογία του ημερολογίου.
